ଆରମ୍ଭ ହେଲା ଆଦିତ୍ୟ ନାରାୟଣଙ୍କ ବିବାହର ପ୍ରସ୍ତୁତି, ସାମ୍ନାକୁ ଆସିଲା ନିର୍ବନ୍ଧର ଫୋଟ ! - Enews online\nଆରମ୍ଭ ହେଲା ଆଦିତ୍ୟ ନାରାୟଣଙ୍କ ବିବାହର ପ୍ରସ୍ତୁତି, ସାମ୍ନାକୁ ଆସିଲା ନିର୍ବନ୍ଧର ଫୋଟ !\nନିକଟରେ ଅଭିନେତା ତଥା ଇଣ୍ଡିଆନ ଆଇଡଲ ର ହୋଷ୍ଟ ଆଦିତ୍ୟ ନାରାୟଣ ଘୋଷଣା କରିଥିଲେ ଯେ ସେ ଚଳିତ ବର୍ଷ ଡିସେମ୍ବର ମାସରେ ପ୍ରେମିକା ଶ୍ବେତା ଅଗ୍ରୱାଲଙ୍କୁ ବିବାହ କରିବାକୁ ଯାଉଛନ୍ତି ଏବଂ ଏଥିପାଇଁ ମଧ୍ୟ ସେ ସୋସିଆଲ ମିଡ଼ିଆରୁ ବିରତି ନେଇଛନ୍ତି ।\nବିବାହ ଉତ୍ସବର ପ୍ରସ୍ତୁତି ଆରମ୍ଭ ହୋଇଯାଇଛି ଏବଂ ଆଦିତ୍ୟ ନାରାୟଣଙ୍କର ଖୁସିର ସୀମା ନାହିଁ । ନିକଟରେ ଆଦିତ୍ୟ ଏବଂ ଶ୍ବେତାଙ୍କର ନିର୍ବନ୍ଧ ହୋଇଅଛି , ଯାହାର ଫୋଟ ସୋସିଆଲ ମିଡିଆରେ ଭାଇରାଲ ହେଉଛି । ଏହି ଫୋଟରେ ଆଦିତ୍ୟ ଏବଂ ଶ୍ବେତା ଏକାଠି ବସିଥିବାର ଦେଖା ଯାଉଛନ୍ତି ଏବଂ ତାଙ୍କ ହାତରେ ନଡ଼ିଆ ଏବଂ ଅନ୍ୟାନ୍ୟ ଉପହାର ରହିଛି । ଏହା ସହିତ ଉଭୟଙ୍କର ପରିବାର ଲୋକେ ମଧ୍ୟ ଛିଡା ହୋଇଛନ୍ତି ।\n୧୦ ବର୍ଷ ଧରି ଶ୍ବେତାଙ୍କୁ ଡେଟ୍ କରୁଥିଲେ ଆଦିତ୍ୟଃ-\nକହିରଖୁଛୁ ଯେ ଶ୍ବେତା ଏବଂ ଆଦିତ୍ୟ ଚଳଚ୍ଚିତ୍ର 'ଶାପିତ' ରେ ଏକାଠି କାମ କରିଥିଲେ ଏବଂ ସେଦିନ ଠାରୁ ସେମାନଙ୍କର ସମ୍ପର୍କ ଚର୍ଚ୍ଚାରେ ରହିଥିଲା । କିନ୍ତୁ କିଛିଦିନ ପୂର୍ବରୁ ଆଦିତ୍ୟ ଶ୍ବେତାଙ୍କ ସହ ନିଜ ସମ୍ପର୍କ ବିଷୟରେ ଘୋଷଣା କରିଥିଲେ ଏବଂ ସେମାନେ ପରସ୍ପରକୁ ବିବାହ କରିବାକୁ ଯାଉଛନ୍ତି ବୋଲି କହିଥିଲେ ।\nଚଳିତବର୍ଷ ଡିସେମ୍ବର ୧ ତାରିଖରେ ହେବ ବିବାହଃ-\nଆଦିତ୍ୟ ଏବଂ ଶ୍ବେତାଙ୍କର ବିବାହ ଡିସେମ୍ବର ୧ ତାରିଖରେ ହେବ । ବିବାହ ବିଷୟରେ ଘୋଷଣା କରି ଆଦିତ୍ୟ ନାରାୟଣ ଇନଷ୍ଟାଗ୍ରାମରେ ଶ୍ବେତାଙ୍କ ସହ ଫୋଟ ସେୟାର କରିଥିଲେ ଏବଂ ଏହା ସହ ଲେଖିଥିଲେ ଯେ 'ଆମେ ବିବାହ କରିବାକୁ ଯାଉଛୁ । ମୋ ଜୀବନରେ ଆଜକୁ ୧୧ ବର୍ଷ ପୂର୍ବରୁ ଶ୍ବେତା ଆସିଥିଲେ ଏବଂ ତାଙ୍କୁ ପାଇ ମୁଁ ନିଜକୁ ଭାଗ୍ୟଶାଳୀ ବୋଲି ଭାବୁଛି । ଶେଷରେ ଆମେ ଡିସେମ୍ବର ମାସରେ ବିବାହ ବନ୍ଧନରେ ଆବଦ୍ଧ ହେବାକୁ ଯାଉଛୁ । ଆମେ ଦୁଇଜଣ ଅତ୍ୟନ୍ତ ବ୍ୟକ୍ତିଗତ ଲୋକ ଅଟୁ ଏବଂ କୌଣସି ବ୍ୟକ୍ତିଙ୍କର ବ୍ୟକ୍ତିଗତ ଜୀବନକୁ ଭଲ ଭାବରେ ବ୍ୟକ୍ତିଗତ ରଖିବା ଆବଶ୍ୟକ ଅଟେ ବୋଲି ଆମେ ବିବେଚନା କରିଥାଉ । ବିବାହର ପ୍ରସ୍ତୁତି ଯୋଗୁଁ ମୁଁ ସୋସିଆଲ ମିଡିଆରୁ ବିରତି ନେଉଅଛି । ସେ ଆଗକୁ ଆଉ ଏକ ଧାଡି ଲେଖିଥିଲେ , ଯାହା ଶ୍ବେତାଙ୍କ ପାଇଁ ଅଟେ । ସେ ଲେଖିଥିଲେ , କହିଥିଲି ନା .. କେବେ ନା କେବେ ଦେଖାହେବି କେଉଁଠାରେ , ମୋର ବିଶ୍ୱାସ ରହିଛି ।
